38 C. PLINII HIST. NA. LIB. XX. 



si sanguis etiam exscreetur, vel pura , subpruna coctuni, 

 et cum mellis pari modo sumptum : convulsis , ruptis , 

 cum sale et oleo. Nam cum adipe tumores suspectos 

 sanat. Extrahit fistulis vitia cum sulphure et rsina , 

 etiam arundines cum pice. Lepras , lichenas , lentigines 

 exulcerat, sanatquecum origano : vel cinis ejus ex oleo 

 et garo illitus. Sic et sacros igns. Sugillata aut liventia 

 ad colorem reducit, combustum ex melle. Credunt et 

 comitialem morbum sanari, si quis eo in cibo utatur ac 

 potione. Quartanas quoque excutere potum caput unum 

 cum laserpitii obolo in vino austero. Tussim et alio 

 modo, .ac pectorum suppurationes quantaslibet sanat , 

 fractae incoctum fabae , atque ita in cibo sumptum , donec 

 sanitatem restitut. Facit et somnos , atque in totum 

 rubicundiora corpora. Venerem quoque stimult cum 

 coriandro viridi tritum, potumque e mero. Vitia ejus 

 sunt,quod oculos hebetat, inflationes facit, stomachum 

 laedit copiosius sumptum , sitim gignit. Cetero contra 

 pituitam,et gallinis et gallinaceis prodest mixtum farre 

 in cibo. Jumenta urinam reddere, atque non torqueri 

 tradunt, si trito natura tangatur. 



